pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อนุทิน กำชับทุกพื้นที่น้ำท่วม ยา เวชภัณฑ์จำเป็นต้องมีเพียงพอตลอดเวลา
วันอังคารที่ 17 กันยายน 2562
อนุทิน กําชับทุกพื้นที่น้ําท่วม ยา เวชภัณฑ์จําเป็นต้องมีเพียงพอตลอดเวลา
รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยรัฐมนตรีช่วยว่าการกระทรวงสาธารณสุข ประชุมทางไกลผ่านระบบวิดีโอ กําชับจังหวัดน้ําท่วม ยา เวชภัณฑ์จําเป็นต้องมีเพียงพอตลอดเวลาพร้อมดูแลสภาพจิตใจผู้ประสบภัยต่อเนื่องป้องกันการสูญเสีย
รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยรัฐมนตรีช่วยว่าการกระทรวงสาธารณสุข ประชุมทางไกลผ่านระบบวิดีโอ กําชับจังหวัดน้ําท่วม ยา เวชภัณฑ์จําเป็นต้องมีเพียงพอตลอดเวลาพร้อมดูแลสภาพจิตใจผู้ประสบภัยต่อเนื่องป้องกันการสูญเสีย
วันนี้ (17 กันยายน 2562) ที่ห้องประชุม 506 ทําเนียบรัฐบาล กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์สุขุม กาญจนพิมาย ปลัดกระทรวงสาธารณสุข ประชุมทางไกลผ่านระบบวิดีโอนายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไป ในพื้นที่ 32 จังหวัดที่ได้รับผลกระทบจากพายุโพดุลและพายุคาจิกิ ว่า ขอให้พื้นที่ให้ความสําคัญเรื่องการบริการประชาชนเป็นหลัก ผู้บริหารในพื้นที่ต้องประสานงานกับส่วนราชการอื่นๆ เพื่อลดความซ้ําซ้อนในการช่วยเหลือ ที่สําคัญคือให้ระดมสรรพกําลังเต็มที่ในการช่วยเหลือ อย่าให้กฎระเบียบต่างๆ มาเป็นอุปสรรคในการทํางานเพื่อประชาชน หากอะไรอยู่นอกเหนืออํานาจการตัดสินใจของพื้นที่ให้ประสานมายังส่วนกลาง โดยเฉพาะยาและเวชภัณฑ์ต้องเพียงพอต่อการให้บริการประชาชนตลอดเวลา และในพื้นที่ที่น้ําท่วมสูงเข้าถึงยาก ขอให้ อสม. ดูแลถึงบ้านอย่าให้ขาดยา
นายอนุทินกล่าวต่อว่า น้ําท่วมครั้งนี้มีผู้ประสบภัยจํานวนมาก กระทรวงสาธารณสุข ได้ส่งทีมปฏิบัติการด้านการแพทย์ 384 ทีม ให้การรักษา 9,519 ราย ให้สุขศึกษา 14,760 ราย ทีมหมอครอบครัว เยี่ยมบ้านดูแลผู้ป่วยติดบ้าน ติดเตียง ผู้ป่วยโรคเรื้อรัง หญิงตั้งครรภ์ เด็กเล็ก รวม 10,748 ราย จัดหน่วยแพทย์และทีมสุขาภิบาลสิ่งแวดล้อมดูแลประชาชนที่จุดพักพิงที่มี 91 แห่งจํานวนกว่า 22,000 คน และเฝ้าระวังป้องกันโรคที่มากับน้ําท่วม ด้านจิตใจพบมีภาวะเครียดกว่า 300 ราย ในจํานวนนี้มี 19 รายที่เสี่ยงการฆ่าตัวตาย มอบให้กรมสุขภาพจิตดูแลเป็นพิเศษแบบตัวต่อตัว หากเป็นไปได้ให้รับตัวเข้ารักษาในโรงพยาบาลทั้งหมดเพื่อไม่ให้เกิดการสูญเสีย
“ผม และรัฐมนตรีช่วยฯ ผู้บริหาร เห็นการทํางานของเจ้าหน้าที่ และอสม. อย่าสูญเสียกําลังใจว่าเราดูแลไม่ทั่วถึงอย่าหวั่นไหวกับสื่อโซเชียล ขอเป็นกําลังใจ ทราบว่าทุกท่านปฏิบัติงานกันอย่างเต็มที่ เต็มกําลังความสามารถ เราทํางานไม่ใช่การสร้างภาพ เรื่องภัยพิบัติเป็นเรื่องปกติที่พบได้ทุกปีเรามีแผนการทํางาน ให้ตั้งใจทํางานเพื่อประชาชน” นายอนุทินกล่าว
ด้านดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า ต้องขอขอบคุณและให้กําลังใจเจ้าหน้าที่สาธารณสุข ซึ่งแม้ที่บ้านตนเองจะถูกน้ําท่วมก็ยังออกปฏิบัติงานให้การดูแลประชาชนเต็มที่ ขอให้สํานักงานสาธารณสุขจังหวัดสํารวจความเสียหายของสถานบริการที่ได้รับผลกระทบ และบ้านเรือนของเจ้าหน้าที่ แจ้งมาที่ส่วนกลางเพื่อสนับสนุนงบประมาณในการซ่อมแซม ที่สําคัญขอให้ผู้บริหารดูแลเจ้าหน้าที่ที่ทํางานช่วยเหลือผู้ประสบภัย ทั้งด้านสุขภาพร่างกายและด้านจิตใจ เนื่องจากน้ําท่วมครั้งนี้ค่อนข้างนาน เจ้าหน้าที่อาจมีภาวะเครียด
*********************************** 17 กันยายน 2562
รัฐบาลไทย-ข่าวทำเนียบรัฐบาล-สารจากนายกรัฐมนตรีถึงประธานาธิบดีอินโดนีเซีย แสดงความเสียใจ
วันอาทิตย์ที่ 30 กันยายน 2561
สารจากนายกรัฐมนตรีถึงประธานาธิบดีอินโดนีเซีย แสดงความเสียใจ
ต่อเหตุแผ่นดินไหว 7.4 ริกเตอร์ ที่เกาะสุลาเวสี อินโดนีเซีย
ตามที่ได้เกิดเหตุแผ่นดินไหว 7.4ริกเตอร์ ที่เกาะสุลาเวสี อินโดนีเซีย เมื่อวันที่ 28กันยายน 2561ส่งผลให้มีผู้เสียชีวิตและความเสียหาย นั้น
พลเอก ประยุทธ์ จันทร์โอชา นายกรัฐมนตรี ได้มีข้อความสารแสดงความเสียใจถึงนายโจโค วิโดโด ประธานาธิบดีอินโดนีเซีย ดังนี้
Excellency,
I am deeply saddened by the news of the loss of lives and destruction caused by the powerful earthquake and subsequent tsunami which struck Sulawesi on 28 September 2018.
In this moment of grief, I wish to express, on behalf of the Royal Thai Government and the people of the Kingdom of Thailand, my deepest condolences and sympathy to the bereaved families of the victims of this natural disaster. Thailand stands ready to render any assistance to support the Government of Indonesia’s relief efforts.
I am confident that, under your able guidance, the Government of Indonesia will soon be able to bring the situation back to normalcy.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-ผลประชุม กช.
วันศุกร์ที่ 11 พฤษภาคม 2561
ผลประชุม กช.
ที่ประชุมคณะกรรมการส่งเสริมการศึกษาเอกชน เห็นชอบแนวทางป้องกันและแก้ไขปัญหาการทุจริตเงินอุดหนุนรายหัวสถานศึกษาเอกชน มีมติออกมาตรการสุ่มตรวจ หากพบความผิดปกติให้เร่งดําเนินการทันที รวมทั้งนํา Big Data มาใช้ไม่ให้เกิดความซ้ําซ้อน
ที่ประชุมคณะกรรมการส่งเสริมการศึกษาเอกชน เห็นชอบแนวทางป้องกันและแก้ไขปัญหาการทุจริตเงินอุดหนุนรายหัวสถานศึกษาเอกชนมีมติออกมาตรการสุ่มตรวจหากพบความผิดปกติให้เร่งดําเนินการทันที รวมทั้งนําBig Dataมาใช้ไม่ให้เกิดความซ้ําซ้อน ส่วนข้อเสนอจากฝ่ายความมั่นคงในพื้นที่ชายแดนใต้ที่ต้องการให้มีคณะกรรมการบริหารจัดการการศึกษาเอกชน จชต.เพื่อดูแลการศึกษาเอกชนทุกประเภทนั้น ให้เป็นไปตามความต้องการของพื้นที่
วันนี้ (10พ.ค.61)นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการเปิดเผยภายหลังการประชุมคณะกรรมการส่งเสริมการศึกษาเอกชน (กช.) ครั้งที่ 2/2561 ณ ห้องประชุมราชวัลลภว่าที่ประชุมได้พิจารณาแนวทางการป้องกันปัญหาการทุจริตเงินอุดหนุนของสถานศึกษาเอกชน สังกัดสํานักงานคณะกรรมการส่งเสริมการศึกษาเอกชน (สช.) ในเรื่องบัญชีรายชื่อนักเรียนซ้ําซ้อนโดยมีมติให้ออกมาตรการในการสุ่มตรวจโดยใช้วิธีทางการข่าวเข้ามาช่วย และเมื่อตรวจเจอความผิดปกติก็จะเร่งดําเนินการทันทีเช่น จํานวนนักเรียนที่ไม่ตรงกับความเป็นจริง สช. จะขึ้นบัญชีและจับตามองโรงเรียนนั้นเป็นพิเศษ แม้ที่ผ่านมา สช. ได้วางระบบการตรวจสอบบัญชีรายชื่อนักเรียนไว้แล้วก็ตาม เพียงแต่ยังไม่มีการปฏิบัติตามอย่างจริงจัง โดยเฉพาะเจ้าหน้าที่บางส่วนเมื่อตรวจพบความซ้ําซ้อนแล้ว ก็ไม่ดําเนินการใด ๆ จึงก่อให้เกิดปัญหาจนถึงทุกวันนี้
ในส่วนของระบบข้อมูลปัจจุบันที่ผ่านมาได้ตรวจสอบความซ้ําซ้อนได้รวดเร็วพอสมควร ทั้งภายในและภายนอกหน่วยงานที่เชื่อมข้อมูลกับกระทรวงมหาดไทย แต่ปัญหาที่พบคือกระบวนการการจัดการเมื่อเกิดปัญหาความซ้ําซ้อนยังคงหละหลวมอยู่ ในอนาคตจึงควรมี Big Data ด้านการศึกษาที่สมบูรณ์ เพื่อบูรณาการข้อมูลข่าวสารจากฐานข้อมูลเดียว ซึ่งสอดคล้องกับข้อเสนอของคณะกรรมการอิสระเพื่อการปฏิรูปการศึกษาเช่นกัน ในการนําข้อมูลไปพัฒนาการศึกษาให้เกิดคุณภาพและประสิทธิภาพได้อย่างรวดเร็ว
นอกจากนี้ ที่ประชุมได้มอบอํานาจให้ พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ซึ่งกํากับดูแลการศึกษาในพื้นที่จังหวัดชายแดนภาคใต้ เพื่อให้สามารถบูรณาการการทํางานร่วมกับฝ่ายความมั่นคงและทุกองค์กรหลักในพื้นที่ ดังนั้น สช. ต้องขอคําปรึกษาแนะนําแนวทางที่จะตอบสนองประเด็นปัญหาการศึกษาที่เกิดขึ้นในพื้นที่ ร่วมกับฝ่ายความมั่นคงได้อย่างรวดเร็วมากขึ้น
นายพะโยม ชิณวงศ์ เลขาธิการคณะกรรมการส่งเสริมการศึกษาเอกชนกล่าวเพิ่มเติมว่า ที่ประชุมได้พิจารณาข้อเสนอของฝ่ายความมั่นคงที่ต้องการให้มี"คณะกรรมการบริหารจัดการการศึกษาเอกชนจังหวัดชายแดนภาคใต้"เป็นการเฉพาะ เพื่อส่งเสริมสนับสนุนการพัฒนาคุณภาพการศึกษาเอกชนทุกประเภท ประสานความร่วมมือกับหน่วยงานในพื้นที่ทั้งภาครัฐและภาคเอกชน ดําเนินการเกี่ยวกับหลักสูตรการจัดการเรียนการสอน ตลอดจนตรวจสอบคุณสมบัติของครูและบุคลากรทางการศึกษา และการเบิกจ่ายเงินอุดหนุนให้เป็นไปตามวัตถุประสงค์ โดยที่ประชุมเห็นพ้องกันว่าควรสํารวจความต้องการของพื้นที่ พร้อมนําไปหารือและข้อความเห็นชอบจากพล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการและหัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ต่อไป
Written byนวรัตน์ รามสูต
Photoอิทธิพล รุ่งก่อน
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-กรมศิลปากรขอเชิญชมนิทรรศการออนไลน์ “หอจดหมายเหตุ: พลังแห่งสังคมความรู้ (Archives: Empowering Knowledge Societies)”
วันจันทร์ที่ 15 มิถุนายน 2563
กรมศิลปากรขอเชิญชมนิทรรศการออนไลน์ “หอจดหมายเหตุ: พลังแห่งสังคมความรู้ (Archives: Empowering Knowledge Societies)”
กรมศิลปากรขอเชิญชมนิทรรศการออนไลน์ “หอจดหมายเหตุ: พลังแห่งสังคมความรู้ (Archives: Empowering Knowledge Societies)”
กรมศิลปากร กระทรวงวัฒนธรรม โดย สํานักหอจดหมายเหตุแห่งชาติ และหอจดหมายเหตุแห่งชาติส่วนภูมิภาค ร่วมกับภาคีเครือข่ายหอจดหมายเหตุ ขอเชิญชม นิทรรศการออนไลน์ “หอจดหมายเหตุ: พลังแห่งสังคมความรู้ (Archives: Empowering Knowledge Societies)” ระหว่างวันที่ ๙ มิถุนายน – ๓๑
สิงหาคม ๒๕๖๓ ทางเว็บไซต์ www.nat.go.th
เนื่องในวันจดหมายเหตุสากล (๙ มิถุนายน) และวันแห่งการสถาปนาหอจดหมายเหตุแห่งชาติ
(๑๘ สิงหาคม) สํานักหอจดหมายเหตุแห่งชาติ และหอจดหมายเหตุแห่งชาติส่วนภูมิภาค ร่วมกับภาคีเครือข่ายหอจดหมายเหตุ กําหนดจัดนิทรรศการออนไลน์ “หอจดหมายเหตุ: พลังแห่งสังคมความรู้ (Archives: Empowering
Knowledge Societies)” ในรูปแบบนิทรรศการเสมือนจริง ประกอบด้วย
• ทําความรู้จักหอจดหมายเหตุแห่งชาติ หอจดหมายเหตุแห่งชาติส่วนภูมิภาค ภาคีเครือข่าย
หอจดหมายเหตุ
• ชมเอกสารจดหมายเหตุชิ้นสําคัญของชาติ
• รับชมการถ่ายทอดสดเสวนาออนไลน์ ความรู้ต่างๆ เกี่ยวกับ “งานจดหมายเหตุ” ผ่านทาง
Facebook Live : สํานักหอจดหมายเหตุแห่งชาติ พร้อมร่วมสนุกรับของที่ระลึกในระหว่างการถ่ายทอดสด
โดยวันที่ ๙ มิถุนายน ๒๕๖๓ เวลา ๑๔.๐๐ – ๑๕.๓๐ น. ชมการเสวนาเรื่อง จดหมายเหตุส่วนบุคคล: เครือข่ายสังคมความรู้ (Private Archives: Networking Knowledge Society) ร่วมเสวนาโดย ศาสตราจารย์
พิเศษ ธงทอง จันทรางศุ และ ผศ.ดร. พีรศรี โพวาทอง ดําเนินรายการโดย ราศี บุรุษรัตนพันธุ์
ผู้สนใจสามารถติดตามรายละเอียดเพิ่มเติมได้ทางเว็บไซต์สํานักหอจดหมายเหตุแห่งชาติ
www.nat.go.th และ facebook: สํานักหอจดหมายเหตุแห่งชาติ
-------------------------------------------------
รัฐบาลไทย-ข่าวทำเนียบรัฐบาล-ผู้บริหารระดับสูงจากบริษัทโตโยต้าและฮีโน่ เชื่อมั่นศักยภาพประเทศไทย พร้อมขยายการลงทุน
วันพุธที่ 20 กุมภาพันธ์ 2562
ผู้บริหารระดับสูงจากบริษัทโตโยต้าและฮีโน่ เชื่อมั่นศักยภาพประเทศไทย พร้อมขยายการลงทุน
ผู้บริหารระดับสูงจากบริษัทโตโยต้าและฮีโน่ เชื่อมั่นศักยภาพประเทศไทย พร้อมขยายการลงทุน
วันนี้ (20 กุมภาพันธ์ 2562) เวลา 15.00 น. นายนินนาท ไชยธีรภิญโญ ประธานกรรมการ บริษัท โตโยต้า มอเตอร์ ประเทศไทย จํากัด และคณะผู้บริหารระดับสูง บริษัท โตโยต้า ไดฮัทสุ เอ็นจิเนียริ่ง แอนด์ แมนูแฟคเจอริ่ง จํากัด และ บริษัท ฮีโน่ มอเตอร์ส แมนูแฟคเจอริ่ง (ประเทศไทย) จํากัด เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือ ดังนี้
รองนายกรัฐมนตรีแสดงความยินดีที่ได้พบกับผู้บริหารระดับสูงของบริษัท โตโยต้า มอเตอร์ ประเทศไทย จํากัด บริษัท โตโยต้า ไดฮัทสุ เอ็นจิเนียริ่ง แอนด์ แมนูแฟคเจอริ่ง จํากัด และ บริษัท ฮีโน่ มอเตอร์ส แมนูแฟคเจอริ่ง (ประเทศไทย) จํากัด พร้อมหารือถึงโอกาสในการลงทุนของบริษัทญี่ปุ่นในไทย ซึ่งรองนายกรัฐมนตรีกล่าวว่า ปัจจุบันรัฐบาลมีนโยบายส่งเสริมให้บริษัทจากต่างประเทศมาตั้งฐานการผลิตในไทย เพื่อกระจายสินค้าและบริการสู่กลุ่มประเทศ CLMV และประเทศอื่น ๆ ในอาเซียน ตลอดจนใช้ความได้เปรียบของไทยในฐานะที่เป็นศูนย์กลางการเชื่อมโยงทางด้านคมนาคมในภูมิภาค พัฒนาให้เป็นศูนย์กลางการพัฒนาผลิตภัณฑ์ โดยเฉพาะผลิตภัณฑ์ที่ใช้เทคโนโลยีขั้นสูง อย่างแบตเตอรี่รถยนต์ไฟฟ้าซึ่งบริษัทมีความเชี่ยวชาญ
โอกาสนี้ ประธานกรรมการ บริษัท โตโยต้า มอเตอร์ ประเทศไทย จํากัด เน้นย้ําว่า บริษัทมีความเชื่อมั่นในการลงทุนในประเทศไทย โดยได้ศึกษาถึงแผนการลงทุนในการผลิตรถยนต์ไฟฟ้าแบบผสม (Hybrid Electric Vehicles – HEV) และผลิตชิ้นส่วนยานพาหนะในไทย และบริษัทมีแผนการที่จะขยายกําลังการผลิตเพื่อรองรับการเติบโตของตลาดรถบรรทุกเชิงพาณิชย์ในอนาคต ทางด้านนายสมชาย เปลี่ยนแก้ว กรรมการผู้จัดการใหญ่ บริษัท ฮีโน่ มอเตอร์ส แมนูแฟคเจอริ่ง (ประเทศไทย) จํากัด กล่าวว่า บริษัทฮีโน่ซึ่งดําเนินธุรกิจในไทยมานานกว่า 50 ปี มองว่าในอนาคตไทยและภูมิภาคอาเซียนจะเป็นตลาดที่สําคัญของบริษัท จึงมีแผนการที่จะใช้ไทยเป็นฐานการวิจัยและพัฒนา เพื่อสร้างผลิตภัณฑ์ที่ตรงกับความต้องการของตลาดในอาเซียน ซึ่งรองนายกรัฐมนตรียินดีเป็นอย่างยิ่ง และเชื่อมั่นว่าศักยภาพและประสบการณ์ของทุกบริษัท จะช่วยส่งเสริมการลงทุนในไทยและมีบทบาทสําคัญในการเจริญเติบโตทางเศรษฐกิจของไทยในอนาคต
รัฐบาลไทย-ข่าวทำเนียบรัฐบาล-วธ. สั่งการ วธจ. ทั่วประเทศ เร่งให้ความรู้ประชาชน  วิธีการคัดกรอง เฝ้าระวัง ป้องกัน การแพร่ระบาดไวรัสโคโรนา
วันอังคารที่ 17 มีนาคม 2563
วธ. สั่งการ วธจ. ทั่วประเทศ เร่งให้ความรู้ประชาชน  วิธีการคัดกรอง เฝ้าระวัง ป้องกัน การแพร่ระบาดไวรัสโคโรนา
วธ. สั่งการ วธจ. ทั่วประเทศ เร่งให้ความรู้ประชาชน วิธีการคัดกรอง เฝ้าระวัง ป้องกัน การแพร่ระบาดไวรัสโคโรนา
วธ. สั่งการ วธจ. ทั่วประเทศ เร่งให้ความรู้ประชาชน
วิธีการคัดกรอง เฝ้าระวัง ป้องกันการแพร่ระบาดไวรัสโคโรนา
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.)เปิดเผยว่า สืบเนื่องจากขณะนี้ มีการระบาดของโรคเชื้อไวรัสโคโรนา2019 (COVID-19)ไปทุกทวีปทั่วโลก ซึ่งพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีข้อสั่งการให้กําหนดมาตรการต่างๆ โดยให้มีการบูรณาการความร่วมมือทุกภาคส่วนในการคัดกรอง เฝ้าระวัง ป้องกัน และควบคุมโรคอย่างเข้มข้น และขอให้ประชาชน ให้ความร่วมมือและปฏิบัติตามคําแนะนําต่างๆ เพื่อความปลอดภัยทั้งตนเองและผู้อื่น รวมทั้งลดผลกระทบในด้านเศรษฐกิจและสังคมนั้น ได้มอบหมายให้ผู้บริหารกระทรวงวัฒนธรรม (วธ.)และหน่วยงานในสังกัด วธ. ทําหนังสือแจ้งให้สํานักงานวัฒนธรรมจังหวัดและหน่วยงานของ วธ. ในส่วนภูมิภาคทราบถึงแนวทางข้อปฏิบัติและข้อแนะนําในการคัดกรอง เฝ้าระวัง ป้องกัน และควบคุมโรคของโรคเชื้อไวรัสโคโรนาตามแนวทางที่รัฐบาล ประกาศและตามทางที่กระทรวงสาธารณสุข (สธ.) ออกประกาศให้ทุกคนปฏิบัติตามอย่างเคร่งครัด โดยสั่งการให้วัฒนธรรมจังหวัด เร่งให้ความรู้แก่ประชาชน ชุมชน ถึงวิธีการคัดกรอง เฝ้าระวัง ป้องกันการแพร่ระบาดไวรัสโคโรนา และให้หน่วยงานในสังกัด วธ. ทั้งส่วนกลางและส่วนภูมิภาค ผลิตสื่อประชาสัมพันธ์ และอินโฟกราฟิก ในการให้ความรู้และเผยแพร่ไปยังครือข่ายวัฒนธรรม และบุคลากรของ วธ. ทั่วประเทศ รวมถึงประชาชนทุกภาคส่วน ที่สําคัญสั่งการให้ขับเคลื่อนเรื่องดังกล่าว โดยให้ผู้นําชุมชนและชุมชนคุณธรรมน้อมนําหลักปรัชญาของเศรษฐกิจพอเพียงที่มีอยู่กว่า 22,000 แห่งทั่วประเทศ เร่งให้ความรู้เกี่ยวกับการแพร่ระบาดไวรัสโคโรนาด้วย
-------------------------
รัฐบาลไทย-ข่าวทำเนียบรัฐบาล-รัฐบาลหนุนผู้ประกอบการ ยกระดับสินค้าตามมาตรฐาน มอก.
วันศุกร์ที่ 19 พฤษภาคม 2560
รัฐบาลหนุนผู้ประกอบการ ยกระดับสินค้าตามมาตรฐาน มอก.
รัฐบาลเสริมความรู้ความเข้าใจ เกี่ยวกับมาตรฐานผลิตภัณฑ์ หรือ มอก. เพื่อให้ผู้ประกอบการสามารถพัฒนาผลิตภัณฑ์ให้ได้มาตรฐาน เพิ่มขีดความสามารถในการแข่งขันให้แก่ธุรกิจของตนเอง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดทําโครงการพัฒนาผู้ประกอบการเพื่อการรับรองคุณภาพผลิตภัณฑ์ สร้างความรู้ความเข้าใจในมาตรฐานผลิตภัณฑ์อุตสาหกรรมหรือ มอก. แก่ผู้ประกอบการ โดยในปี 2560 มีผู้ประกอบการเข้าร่วมโครงการแล้วจาก 11 กลุ่มผลิตภัณฑ์ เช่น ผู้ผลิตถุงมือยางที่ใช้ในงานบ้าน ผู้ผลิตสีย้อมไม้ในน้ํามัน ผู้ผลิตฟองน้ําลาเท็กซ์สําหรับทําหมอน เป็นต้น ทําให้ผู้ประกอบการรับทราบถึงความสําคัญของการพัฒนาสินค้าให้มีมาตรฐาน ช่วยยกระดับคุณภาพของผลิตภัณฑ์ให้เป็นที่ยอมรับในตลาดสากล ส่งเสริมให้ประเทศไทยมีขีดความสามารถในการแข่งขันมากขึ้น ทั้งนี้ ผู้ประกอบการที่สนใจเข้าร่วมโครงการ สามารถสอบถามรายละเอียดได้ที่สํานักงานมาตรฐานผลิตภัณฑ์อุตสาหกรรม โทรศัพท์ 0 2202 3431
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดฯสุรพล เป็นประธานเปิดการสัมมนาเชิงปฏิบัติการ เรื่อง เทคนิคการบริหารงานด้านการจัดซื้อจัดจ้างอย่างมืออาชีพ
วันจันทร์ที่ 24 ธันวาคม 2561
รองปลัดฯสุรพล เป็นประธานเปิดการสัมมนาเชิงปฏิบัติการ เรื่อง เทคนิคการบริหารงานด้านการจัดซื้อจัดจ้างอย่างมืออาชีพ
นายสุรพล ชามาตย์ รองปลัดกระทรวงอุตสาหกรรม ให้เกียรติเป็นประธานเปิดการสัมมนาเชิงปฏิบัติการ เรื่อง เทคนิคการบริหารงานด้านการจัดซื้อจัดจ้างอย่างมืออาชีพ
วันนี้ (24 ธันวาคม 2561) นายสุรพล ชามาตย์ รองปลัดกระทรวงอุตสาหกรรม ให้เกียรติเป็นประธานเปิดการสัมมนาเชิงปฏิบัติการ เรื่อง เทคนิคการบริหารงานด้านการจัดซื้อจัดจ้างอย่างมืออาชีพ จัดโดยสํานักงานปลัดกระทรวงอุตสาหกรรม โดยมีนางรวีวรรณ อุตรนคร ผู้อํานวยการกองกลาง กล่าวรายงาน การสัมมนาครั้งนี้จัดโดยสํานักงานปลัดกระทรวงอุตสาหกรรม เพื่อให้ข้าราชการและเจ้าหน้าที่ผู้ได้รับการแต่งตั้งให้เป็นเจ้าหน้าที่พัสดุและผู้เกี่ยวข้องมีความรู้ความเข้าใจเกี่ยวกับการปฏิบัติงานด้านการจัดซื้อจัดจ้างและสามารถปฏิบัติได้อย่างถูกต้อง รวดเร็ว มีประสิทธิภาพ ตลอดจนสามารถแก้ไขปัญหาอุปสรรคในการปฏิบัติงานได้ ณ โรงแรมเอสรัชดา เลเซอร์ โฮเต็ลกรุงเทพฯ
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 6/2561
วันพุธที่ 31 ตุลาคม 2561
รอง นรม.พล.อ.ประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 6/2561
รอง นรม.พล.อ.ประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ พร้อมเห็นชอบสนับสนุนงบประมาณเพื่อการพัฒนากีฬา ปี 2562 วงเงิน 4,085,000,000 บาท
วันนี้ (31 ตุลาคม 2561) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 6/2561 สรุปสาระสําคัญดังนี้
ที่ประชุมพิจารณาและมีมติเห็นชอบ การสนับสนุนตามแผนพัฒนานักกีฬา ประจําปีงบประมาณ พ.ศ. 2562 วงเงิน 4,085,000,000 บาท โดยมี 6 แผนงาน ดังนี้
แผนงานที่ 1 การสนับสนุนระบบการพัฒนากีฬาสู่ความเป็นเลิศทั้งในระดับชาติและนานาชาติ อาทิ โครงการเตรียมนักกีฬาเข้าร่วมการแข่งขันกีฬาโอลิมปิกเกมส์ กีฬาพาราลิมปิกเกมส์ ณ ประเทศญี่ปุ่น การแข่งขันยูธโอลิมปิกเกมส์ โครงการพัฒนานักกีฬาและนักกีฬาคนพิการ เป็นต้น
แผนงานที่ 2 การพัฒนาบุคลากรกีฬาสู่ความเป็นเลิศ อาทิ โครงการการประยุกต์สมรรถภาพทางกายไปสู่การเขียนแผนการฝึกซ้อม การประยุกต์ความรู้ด้านจิตวิทยา โภชนาการการกีฬา และชีวกลศาสตร์การกีฬาพัฒนานักกีฬาสู่ความเป็นเลิศ หลักการฝึกสมรรถภาพทางกายสําหรับคนพิการ การประยุกต์สมรรถภาพทางกายไปสู่การเขียนแผนการฝึกซ้อมกีฬาขั้นสูง เป็นต้น
แผนงานที่ 3 การสนับสนุนการจัดการแข่งขันกีฬาอาชีพ เพื่อสร้างมูลค่าทางเศรษฐกิจ อาทิ โครงการจัดการแข่งขันกีฬาระดับประเทศ ระดับนานาชาติ และระดับโลก
แผนงานที่ 4 การกํากับดูแลกีฬามวยให้ปฏิบัติตามกฎหมาย อาทิ โครงการพัฒนามาตรฐานด้านกีฬามวย
แผนงานที่ 5 ส่งเสริม/สนับสนุนกิจกรรม และเครื่องมือด้านวิทยาศาสตร์การกีฬา อาทิ โครงการให้บริการด้านวิทยาศาสตร์การกีฬา และโครงการดําเนินการด้านสารต้องห้ามทางการกีฬา เป็นต้น
และแผนงานที่ 6 การส่งเสริมการเป็นเจ้าภาพจัดการแข่งขันระดับนานาชาติ และระดับชาติ
โอกาสนี้ รองนายกนายกรัฐมนตรีได้กําชับให้คณะกรรมการบริหารกองทุนพัฒนาการกีฬาแห่งชาติ ดําเนินการเบิกจ่ายให้เป็นไปตามหลักเกณฑ์ระเบียบข้อกฎหมาย พร้อมทั้งได้เร่งรัดให้ดําเนินการงานแผนและกําหนดตัวชี้วัดให้ชัดเจนสมบูรณ์และดําเนินการให้เป็นไปตามแผนที่ได้กําหนดไว้
.......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นโยบายการตลาดนำการผลิต ให้เกษตรกรมีความมั่นคงในอาชีพ
วันพุธที่ 6 พฤศจิกายน 2562
นโยบายการตลาดนําการผลิต ให้เกษตรกรมีความมั่นคงในอาชีพ
วันอังคารที่ 5 พฤศจิกายน 2562
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนให้เกษตรกรมีความมั่นคงในอาชีพมากขึ้นผ่านนโยบายการตลาดนําการผลิต โดยให้บริษัท การบินไทย จํากัด (มหาชน) รับซื้อสินค้าเกษตร ทั้งผัก ผลไม้ จากเกษตรกร ที่ได้รับใบรับรองมาตรฐานการผลิต (จีเอพี/ออร์แกนิคไทยแลนค์) ผ่านองค์การตลาดเพื่อเกษตรกร ซึ่งจะทําหน้าที่จัดหาและควบคุมให้เป็นไปตามคุณภาพและมาตรฐานที่ดี เป็นระยะเวลา 5 ปี เริ่มตั้งแต่เดือนต.ค. 62 เป็นต้นไป เพื่อให้ประชาชนมั่นใจได้ว่าจะได้บริโภคอาหารที่ปรุงจากวัตถุดิบคุณภาพและมีประโยชน์ต่อสุขภาพ อีกทั้งยังช่วยเพิ่มช่องทางการตลาดให้แก่เกษตรกร สร้างมูลค่าเพิ่มให้กับสินค้าเกษตร และเพิ่มรายได้ให้แก่เกษตรกรไทยได้อีกทางหนึ่ง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร. รับโล่และตรารับรองมาตรฐานศูนย์ราชการสะดวก (GECC) ประจำปี 2561
วันพฤหัสบดีที่ 27 กันยายน 2561
กสร. รับโล่และตรารับรองมาตรฐานศูนย์ราชการสะดวก (GECC) ประจําปี 2561
กสร. รับโล่และตรารับรองมาตรฐานศูนย์ราชการสะดวก (GECC) ประจําปี 2561
วันที่ 27 กันยายน 2561 เวลา 9.30 น. นายกิตติพงษ์ เหล่านิพนธ์ รองอธิบดีกรมสวัสดิการและคุ้มครองแรงงาน(กสร.) พร้อมด้วยนายธนพงศ์ อรชร สวัสดิการและคุ้มครองแรงงานจังหวัดหนองคาย เป็นผู้แทนกสร. รับโล่รางวัลและตรารับรองมาตรฐานการให้บริการของศูนย์ราชการสะดวก Government Easy Contact Center (GECC) ประจําปี 2561จาก นายวิษณุ เครืองาม รองนายกรัฐมนตรี ซึ่งสํานักงานสวัสดิการและคุ้มครองแรงงานจังหวัดหนองคายสําหรับหน่วยงาน ของกสร.ที่ได้รับการคัดเลือกให้ได้รับรางวัลในปีนี้ ณ โรงแรมเซ็นทารา ศูนย์ราชการและคอนเวนชั่นเซ็นเตอร์ แจ้งวัฒนะ กรุงเทพ
รัฐบาลไทย-ข่าวทำเนียบรัฐบาล-ประธานสมาคมรถไฟความเร็วสูงระหว่างประเทศของญี่ปุ่นเข้าเยี่ยมคารวะรองนายกรัฐมนตรี
วันจันทร์ที่ 28 สิงหาคม 2560
ประธานสมาคมรถไฟความเร็วสูงระหว่างประเทศของญี่ปุ่นเข้าเยี่ยมคารวะรองนายกรัฐมนตรี
ประธานสมาคมรถไฟความเร็วสูงระหว่างประเทศของญี่ปุ่นเข้าเยี่ยมคารวะรองนายกรัฐมนตรี
วันนี้(28 ส.ค. 2560) เวลา 16.30 น. นายมะสะฟุมิ ชุคุริ (Mr. Masafumi Shukuri) ประธานสมาคมรถไฟความเร็วสูงระหว่างประเทศของญี่ปุ่น (International High-Speed Rail Association : IHRA) เข้าเยี่ยมคารวะพลอากาศเอก ประจิน จั่นตอง รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีและประธานสมาคมฯต่างแสดงความยินดีที่ได้พบกันอีกครั้งหลังจากที่ได้พบกันเมื่อครั้งที่รองนายกรัฐมนตรีเคยมีส่วนร่วมลงนามบันทึกแสดงเจตจํานง(MOI) ว่าด้วยความร่วมมือด้านการพัฒนาระบบราง และบันทึกความร่วมมือ(MOC) ด้านระบบรางกับญี่ปุ่นเมื่อปี 2558 ซึ่งเป็นผลให้ความร่วมมือด้านระบบรางและรถไฟความเร็วสูงระหว่างไทย-ญี่ปุ่นมีความคืบหน้ามาโดยตลอด
รองนายกรัฐมนตรีกล่าวว่า ในระหว่างการเยือนญี่ปุ่นเมื่อเดือนเมษายนที่ผ่านมาได้พบหารือกับรัฐมนตรีว่าการกระทรวงเศรษฐกิจ การค้าและอุตสาหกรรมญี่ปุ่น และรัฐมนตรีว่าการกระทรวงที่ดิน โครงสร้างพื้นฐาน คมนาคมและการท่องเที่ยวญี่ปุ่น รวมทั้งได้ศึกษาดูงานและแลกเปลี่ยนข้อคิดเห็นกับผู้บริหารบริษัทและหน่วยงานต่าง ๆ ของญี่ปุ่น ทําให้ได้รับทราบเกี่ยวกับโรงไฟฟ้าพลังงานถ่านหินสะอาด นวัตกรรมด้านเทคโนโลยีสารสนเทศ ระบบรางและรถไฟความเร็วสูง และการพัฒนาเมืองอัจฉริยะ (smart city) ซึ่งเป็นประโยชน์อย่างยิ่งในการนํามาปรับใช้กับการพัฒนาประเทศไทย
ทั้งสองฝ่ายได้หารือและแลกเปลี่ยนข้อคิดเห็นในเรื่องโครงการระเบียงเขตเศรษฐกิจภาคตะวันออก (EEC) โดยประธานสมาคมฯ กล่าวว่า ได้มีโอกาสลงพื้นที่ภาคตะวันออกและได้เห็นว่าพื้นที่ดังกล่าวมีการพัฒนาอย่างมากทั้งทางด้านเศรษฐกิจและสังคม มีศักยภาพอย่างมากที่จะเป็นศูนย์กลางทางด้านเศรษฐกิจและการท่องเที่ยว จึงสนใจอย่างยิ่งที่จะเข้ามามีส่วนร่วมในการพัฒนาโครงสร้างพื้นฐานด้านการคมนาคมใน EEC นอกจากนี้ ประธานสมาคมฯ ยังได้หารือกับรองนายกรัฐมนตรีเรื่องโครงการพัฒนาเมืองอัจฉริยะ (smart city) ในจังหวัดขอนแก่น เชียงใหม่ และภูเก็ต ซึ่งญี่ปุ่นมีความสนใจที่จะเข้ามามีส่วนร่วมในโครงการนี้เช่นกัน โดยหากไทยและญี่ปุ่นมีความร่วมมือในการพัฒนาโครงสร้างพื้นฐานด้านการคมนาคมใน EEC และ smart city จะเสมือนเป็นหนึ่งในกิจกรรมด้านเศรษฐกิจที่เกิดขึ้นในช่วงการเฉลิมฉลองครบรอบ 130 ปีการสถาปนาความสัมพันธ์ทางการทูตไทย-ญี่ปุ่นอีกด้วย
รัฐบาลไทย-ข่าวทำเนียบรัฐบาล-การประชุมคณะกรรมการป้องกันและปราบปรามยาเสพติด ครั้งที่ ๑/๒๕๖๒ เพื่อขับเคลื่อนการแก้ไขปัญหายาเสพติดตามยุทธศาสตร์ชาติ
วันเสาร์ที่ 7 ธันวาคม 2562
การประชุมคณะกรรมการป้องกันและปราบปรามยาเสพติด ครั้งที่ ๑/๒๕๖๒ เพื่อขับเคลื่อนการแก้ไขปัญหายาเสพติดตามยุทธศาสตร์ชาติ
การประชุมคณะกรรมการป้องกันและปราบปรามยาเสพติด ครั้งที่ ๑/๒๕๖๒ เพื่อขับเคลื่อนการแก้ไขปัญหายาเสพติดตามยุทธศาสตร์ชาติ
ในวันศุกร์ที่ ๖ ธันวาคม ๒๕๖๒ เวลา ๑๓.๓๐ น.​ ณ ห้องประชุม ๓๐๑ ชั้น ๓ ตึกบัญชาการ ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการป้องกันและปราบปรามยาเสพติด ครั้งที่ ๑/๒๕๖๒ โดยมีนายสมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​ พันตํารวจเอก​ ดุษฎี​ อารยวุฒิ​ รองปลัดกระทรวงยุติธรรม​ พันตํารวจตรี​ สุริยา สิงหกมล รองเลขาธิการ ป.ป.ส. ทําหน้าที่กรรมการและเลขานุการ นายวีรวัฒน์​ เต็งอํานวย รองเลขาธิการ​ ป.ป.ส.​ เป็นผู้ช่วย​เลขานุการ นายวิชัย ไชยมงคล ที่ปรึกษาการป้องกันและปราบปรามยาเสพติด​ พร้อมด้วยคณะกรรมการฯ​ เข้าร่วมประชุม
โดยที่ประชุมได้ร่วมกันพิจารณาร่างแผนปฏิบัติการด้านการป้องกันและปราบปรามยาเสพติด พ.ศ. ๒๕๖๓-๒๕๖๕ และร่างแผนปฏิบัติการด้านการป้องกันและปราบปรามยาเสพติด พ.ศ. ๒๕๖๓ ตามนโยบายของรัฐบาล พลเอก ประยุทธ์ จันทร์โอชา นายกรัฐมนตรี ภายใต้ข้อเน้นย้ําของนายสมศักดิ์ เทพสุทิน รัฐมนตรีว่าการกระทรวงยุติธรรม ที่กําหนดให้การป้องกันและแก้ไขปัญหายาเสพติดเป็นเรื่องเร่งด่วนที่ต้องดําเนินการตามนโยบายของรัฐบาล แผนดังกล่าวจะเป็นแผนที่ชี้นําการขับเคลื่อนการแก้ไขปัญหายาเสพติด และลดระดับความรุนแรงของปัญหา ตั้งแต่ต้นทาง กลางทางและปลายทาง ตามยุทธศาสตร์ชาติ โดยการบูรณาการนโยบายและแผนแต่ละระดับที่เกี่ยวข้อง เพื่อเป็นกรอบในการบริหารจัดการทรัพยากร ประสานการปฏิบัติ กํากับติดตาม ประเมินผลให้แก่หน่วยงานที่เกี่ยวข้องนําไปสู่การปฏิบัติได้อย่างชัดเจนและมีรูปธรรม
นอกจากนี้​ ที่ประชุมได้ให้ความเห็นชอบในการปรับปรุงหลักเกณฑ์วิธีการและเงื่อนไขการตรวจหรือทดสอบว่าบุคคลหรือกลุ่มบุคคลใด มีสารเสพติดอยู่ในร่างกายหรือไม่ โดยให้เพิ่ม “คีตามีน” ซึ่งเป็นวัตถุออกฤทธิ์ในประเภท ๒​ ตามพระราชบัญญัติวัตถุที่ออกฤทธิ์ต่อจิตและประสาท พ.ศ. ๒๕๕๙ มีแนวโน้มที่มีการแพร่ระบาดที่จะมีความรุนแรงมากขึ้น โดยเฉพาะในกลุ่มเด็กหรือเยาวชนและสถานบันเทิง ในประกาศคณะกรรมการป้องกันและปราบปรามยาเสพติด​ เรื่อง กําหนดหลักเกณฑ์ วิธีการและเงื่อนไขการตรวจหรือทดสอบว่าบุคคลหรือกลุ่มบุคคลใดมีสารเสพติดอยู่ในร่างกายหรือไม่ ลงวันที่ ๑๑ กรกฎาคม พ.ศ. ๒๕๕๓ เพื่อให้ได้รับโอกาสในการเข้ารับการบําบัด
พร้อมทั้งรับฟังสรุปสถานการณ์ยาเสพติด ปีงบประมาณ ๒๕๖๒ และผลการดําเนินงานตามแผนยุทธศาสตร์การป้องกันและแก้ไขปัญหายาเสพติด พ.ศ. ๒๕๕๘-๒๕๖๒ รวมถึงความคืบหน้าการใช้ประโยชน์กัญชาทางการแพทย์ และการศึกษาวิจัย และการดําเนินงานของคณะอนุกรรมการพิจารณาอนุมัติการแต่งตั้งเจ้าพนักงานตามกฎหมายว่าด้วยการป้องกันและปราบปรามยาเสพติด